tartuNLP/wikipedia-smugri-20251201 huggingface dataset:
Tauno Iisalo

Tauno Veikko Ilmari Iisalo (23. heinäkuuta 1916 Ähtäri – 18. kesäkuuta 1947 Laukaa) oli Suomen ilmavoimien lentäjä ja Mannerheim-ristin ritari numero 168. Iisalo lensi jatko- ja Lapin sodassa yhteensä 141 pommitus-, tiedustelu- ja valokuvauslentoa..
Elämä ja sotilasura.
Tauno Iisalo syntyi Ähtärissä, Etelä-Pohjanmaalla, rautatievirkamies Jaakko ja Siiri (o.s. Törnroos) Iisalon perheeseen. Hänen vanhemmat olivat rautatievirkamies Jaakko Antero Iisalo ja Siiri Aino. Perheessä oli kuusi lasta, neljä poikaa ja kaksi tyttöä. Myös Taunon vuonna 1920 syntyneestä pikkuveljestä Pentistä tuli Mannerheim-ris­tin ritari. Lisäksi ristiä ehdotettiin vuonna 1918 syntyneelle Aulikselle. Neljäs veli Viljo haavoittui vakavasti jatkosodassa. 
Perhe muutti vuonna 1927 isän työn mukana Kuopioon. Iisalo kirjoitti ylioppilaaksi Kuopion yhteiskoulusta 1938, jonka jälkeen hän astui suorittamaan asevelvollisuuttaan ilmavoimien reserviupseerikouluun. Vänrikiksi ylennetty Iisalo komennettiin 25. toukokuuta 1940 Lentorykmentti 4:ään, jossa hän toimi nuorempana lentoupseerina. Iisalo kävi Kadettikoulun vuonna 1941. Jatkosodan alkaessa reservin luutnantti Iisalo komennettiin Lentolaivue 44:ään, jossa hän palveli Bristol Blenheim -pommituskoneen ohjaajana. Syyskuussa 1942 hänet komennettiin ohjaajaksi Lentolaivue 48:aan. Komennus kesti kuitenkin vain neljä kuukautta, jonka jälkeen hän palasi takaisin omaan laivueeseensa. Lentolaivue 44 vastaanotti uudeksi kalustokseen Junkers Ju 88 -koneet vuoden 1943 alussa. Iisalo jatkoi ohjaajana myös uudella konetyypillä, ensin 4. lentueen päällikkönä, sen jälkeen 2. lentueen varapäällikkönä ja 24. kesäkuuta 1944 alkaen 2. lentueen päällikkönä. Ilmavoimien komentajan, kenraaliluutnantti J. F. Lundqvistin 29. elokuuta 1944 tekemä nimitysesitys johti kapteeni Iisalon nimittämiseen Mannerheim-ristin ritariksi 21. joulukuuta 1944 numerolla 168. 
Sotien jälkeen.
Sotien jälkeen Iisalo jäi ilmavoimien palvelukseen ja palveli Pommituslentolaivue 43:ssa. 
Tauno Iisalo sai surmansa Laukaassa 18. kesäkuuta 1947, kun hänen ohjaamansa Junkers-koneen (JK-273) toinen moottori sammui harjoituslennon nousuvaiheessa ja kone syöksyi maahan ja tuhoutui. Iisalo on haudattu Tampereelle Kalevankankaan hautausmaalle.
George Dickie

George Dickie (12. elokuuta 1926 Palmetto, Florida – 24. maaliskuuta 2020) oli yhdysvaltalainen filosofi ja Illinoisin yliopiston (Chicago) filosofian emeritusprofessori. Hän oli merkittävä taiteenfilosofi ja esteetikko, ja on työskennellyt analyyttisen filosofian perinteessä. Hänen institutionaalinen taideteoriansa on inspiroinut sekä teorian tukijoita, jotka ovat kehittäneet omia muunnelmiaan teoriasta, että arvostelijoita.
Eräs Dickien merkittävimpiä teoksia on "The Century of Taste" (1996), joka on tutkimus 1700-luvun filosofien taidetta koskevista ajatuksista. Teos asettaa David Humen lähestymistavan Immanuel Kantin edelle.
Aiheesta muualla.
Ivan Timiriasev

Ivan Timiriasev (myös Timirjasev ja Timiriasew; , "Ivan Aleksandrovitš Timirjazev"; 7. helmikuuta 1860 Pietari – 11. lokakuuta 1927 Helsinki) oli pitkään Suomessa asunut suomenvenäläinen ratsuväenupseeri, joka tuli tunnetuksi valokuvausharrastuksensa kautta erityisesti Helsinki-aiheisista dokumenttikuvistaan.
Ura.
Timiriasevin vanhemmat olivat todellinen valtioneuvos Aleksandr Timirjazev ja Natalija Donaurov. Hän kävi Jelisavetgradin junkkerikoulun vuosina 1883–1885. Timiriasev oli ensin husaariupseerina 1885–1890 ja muutti sitten 1890 Suomeen toimien Suomen kenraalikuvernöörin adjutanttina 1890–1917. Hän yleni sotilasurallaan aina kenraalimajuriksi saakka. Timiriasev siirtyi eläkkeelle 1917 ja jäi asumaan Suomeen elämänsä loppuun saakka. Hän oli naimisissa vuodesta 1918 alkaen suomalaisen Onerva Angervon kanssa.
Timiriasev aloitti valokuvauksen vuonna 1890 ja sai opastusta Daniel Nybliniltä. Hän kuvasi etupäässä Helsingin arkielämää ja luontokohteita. Timiriasevin kuvia julkaistiin myös kuvalehdissä, kuten "Veckans Krönikassa" ja "Suomen Kuvalehdessä". Eläkkeellä ollessaan Timiriasev oli jonkin aikaa myös "Veckans Krönikan" päätoimisena valokuvaajana. Hän osallistui aktiivisesti Amatörfotografklubben i Helsingforsin toimintaan vuosina 1900–1923 samoin kuin moniin Venäjällä ja Suomessa järjestettyihin valokuvauskilpailuihin ja sai niistä kunniakirjoja ja palkintoja.
Timiriasev on haudattu Helsingin ortodoksiselle hautausmaalle.
Duris Samoslainen

Duris Samoslainen (; noin 340–260 eaa.) oli antiikin kreikkalainen historioitsija ja Samoksen tyranni. Hän oli ehkä Theofrastoksen oppilas. 
Duris kirjoitti Makedonian ja Kreikan historiaa käsittelevän teoksen "Makedonika". Se käsitti tapahtumat vuodesta 370 eaa. vuoteen 280 eaa., jolloin Seleukos I kuoli. Muun muassa Diodoros Sisilialainen ja Plutarkhos käyttivät Durista lähteenään. Duriksen teos suhtautui makedonialaisiin kriittisesti ja oli tarkoitettu etupäässä viihdyttämään lukijaa. Duris kirjoitti myös Syrakusan tyranni Agathokleen elämäkerran.
Institutionaalinen taideteoria

Institutionaalinen taideteoria () on George Dickien esittämä teoria taiteen luonteesta. Dickien teorian mukaan taideteos on
Institutionaalinen taideteoria siis katsoo, että on olemassa taiteen määrittelevä ja taidekäsitystä ylläpitävä instituutio, joka koostuu taiteilijoista, taidekriitikoista, mesenaateista, kuraattoreista, galleristeista, taidemuseoiden henkilökunnasta ja niin edelleen. Tämä instituutio päättää vaikutusvallallaan, mikä on taidetta ja mikä ei.
Dickie esitti teoriansa teoksessaan "Art and the Aesthetic: An Institutional Analysis" (1974) ja muotoili sitä uudelleen teoksessaan "Art Circle: A Theory of Art" (1997). Dickien lisäksi teoriaan on vaikuttanut muun muassa Arthur C. Danto, joka oli aikaisemmin kehittänyt teorian taidemaailmasta ja näin hahmotellut institutionaalisen taideteorian ideaa. Myöhemmin Danto kuitenkin luopui Dickien teoriasta.
Taiteus ei Dickien mielestä ole esineissä itsessään oleva ominaisuus vaan taidemaailman niille myöntämä asema, status. Esimerkiksi Marcel Duchampin pisoaari, jota esineen sisäiset ominaisuudet eivät erota taiteeksi, kiinnittää huomiomme sen institutionaaliseen kontekstiin. Dickien mukaan hänen teoriassaan on kyse taiteesta yleensä, ei vain readymade-teoksista. "En väitä, että Duchamp ystävineen olisi keksinyt taiteen statuksen myöntämistä; he yksinkertaisesti käyttivät hyväkseen olemassa olevaa institutionaalista keinoa epätavallisella tavalla."
TrES-4

TrES-4 on Lowell-observatorion Herkuleksen tähdistöstä vuonna 2006 löydetty toistaiseksi suurin eksoplaneetta. Löydöstä ilmoitettiin vuoden 2007 elokuussa. Planeetta kiertää 1 435 valovuoden etäisyydellä Maasta sijaitsevaa tähteä GSC 02620-00648. Planeetta kiertää tähteään 7 242 000 km:n etäisyydellä ja sen pinnan lämpötilaksi arvioidaan noin 1 327 °C. TrES-4 kiertää tähtensä ympäri kerran 3,5 vuorokaudessa. TrES-4 on Trans-Atlantic Exoplanet Survey -projektin neljäs varma planeettahavainto ja se löytyi vain puolen asteen päästä aiemmasta TrES-3:sta.
Planeetta on läpimitaltaan noin 70 % Jupiteria suurempi (sen säteeksi on mitattu 1,674 ± 0,094 Jupiterin sädettä), mutta sen massa on kokoon nähden huomattavan alhainen; vain 0,84 ± 0,10 Jupiterin massaa. Tällä perusteella planeetan keskitiheydeksi voidaan laskea noin 0,222 ± 0,045 g/cm³, mikä tekee siitä toistaiseksi tunnetuista planeetoista keskitiheydeltään pienimmän. Poikkeuksellisen alhainen arvo voi osittain selittyä huomattavan laajalla mutta optisesti paksulla kaasukehällä, mikä voidaan tulevaisuudessa varmistaa etsimällä planeetasta mahdollisesti pakenevaa kaasua. Laaja ja läpinäkymätön kaasukehä ei kuitenkaan riitä korjaamaan hyvin epätavallisen alhaista tiheyttä alustavien kaasuplaneettojen tiheysmallien vaatimalle tasolle ja TrES-4 saattaakin antaa kiintoisan haasteen planeettojen tiheysmallien kehittämiselle.
Katso myös.
Muita poikkeuksellisen alhaisen keskitiheyden planeettoja:
Sandie Richards

Sandie Richards (s. 6. marraskuuta 1968 Clarendon, Jamaika) on jamaikalainen 400 metrin juoksija.
Richards kilpaili Rooman MM-kisoissa 1987, joissa karsiutui 400 metrin välierissä ajalla 51,54. Hän voitti 1992 GP-finaalin ja seuraavana vuonna Toronton sisäratojen MM-kisoissa hän voitti kultaa ajalla 50,93. Myöhemmin samana vuonna Stuttgartin ulkoratojen MM-kisoissa hän voitti MM-pronssia ajalla 50,44. Vuoden 1994 GP-finaalissa hän oli viides. Seuraavana vuonna hän voitti hopeaa Barcelonan sisäratojen MM-kisoissa ja sijoittui Göteborgin ulkoratojen MM-kisoissa kahdeksanneksi. 1997 hän voitti hopeaa sekä Pariisin sisäratojen MM-kisoissa että Ateenan ulkoratojen MM-kisoissa ajalla 49,79. Ateenan MM-kisoissa hän oli mukana Jamaikam joukkueessa, joka voitti MM-pronssia 4 x 400 metrin viestijuoksussa.
Richards sijoittui 1998 GP-finaalissa ja yleisurheilun maailmancupissa kolmanneksi. Maebashin sisäratojen MM-kisoissa 1999 hän juoksi viidenneksi. Seuraavana vuonna Sydneyn olympialaisissa hän karsiutui välierissä, mutta oli mukana voittamassa olympiahopeaa viestissä. Kauden lopussa hän oli GP-finaalissa neljäs. Lissabonin sisäratojen MM-kisoissa 2001 Richards voitti kultaa henkilökohtaisella matkalla ja oli mukana voittamassa viestihopeaa. Myöhemmin samana vuonna hän karsiutui Edmontonin ulkoratojen MM-kisoissa välierissä. Hän sijoittui vuoden 2002 GP-finaalissa kuudenneksi. Birminghamin sisäratojen MM-kisoissa 2003 hän karsiutui henkilökohtaisen matkan välierissä, mutta oli mukana voittamassa viestissä hopeaa. Myöhemmin samana vuonna hän karsiutui Pariisin ulkoratojen MM-kisoissa välierissä, mutta viestissä voitti MM-pronssia. Richards oli mukana voittamassa olympiapronssia Ateenan olympialaisissa 2004 4 x 400 metrin viestissä.
Ex nihilo

Ex nihilo on latinankielinen sanonta, joka tarkoittaa ”tyhjästä”. Usein sanonta esitetään muodossa "creatio ex nihilo" eli tyhjästä luotua. Sanontaa käytetään usein uskonnollisissa tai filosofisissa väitteissä. Monissa uskonnoissa, kuten kristinuskossa, islamissa ja juutalaisuudessa uskotaan jumalan luoneen kaikkeuden tyhjästä. Tuomas Akvinolaisen mukaan "creatio ex nihilo" tarkoittaa sitä, että luodulla ei ole pre-eksistenttiä materiaalista syytä. 
Vastaväite sanonnalle on "ex nihilo nihil fit" eli tyhjästä ei synny mitään.
Eleven Men Out

Eleven Men Out () on vuonna 2005 ensi-iltansa saanut suomalais-islantilais-brittiläinen draamakomedia. Se kertoo islantilaisesta ammattilaisjalkapallojoukkueesta, jonka tähtipelaaja paljastaa olevansa homo.
Elokuvan on valmistanut yhdessä islantilainen, brittiläinen ja suomalainen tuotantoryhmä. Elokuvan tuotantoon osallistui myös suomalainen elokuvayhtiö Solar Films.
Tarina.
Ottar Thor (Bjorn Hlynur Haraldsson) on huippupelaaja jalkapalloammattilaisjoukkueessa. Hän on eronnut vaimostaan Guggasta (Lilja Nótt Þórarinsdóttir), joka on entinen Miss Islanti. Missiyden jälkeen Gugga on alkoholisoitunut. Heillä on murrosikäinen poika Magnus (Arnmundur Ernst), joka käyttää aikansa pelaamalla videopelejä.
Ottar kertoo haastattelussa toimittajalle olevansa homo. Hänen tarkoituksensa on saada julkisuutta. Joukkuetoverit, seuran omistajat ja muut järkyttyvät tiedosta ja Ottar saa pelikiellon. Koska hänellä ei ole muuta tekemistä hän liittyy kaverinsa amatöörijoukkueeseen. Joukkueessa on ennestään kaksi homoa pelaajaa. Pian joukkueeseen liittyy muitakin homoja hänen mainensa ansiosta, ja heterot pelaajat lähtevät joukkueesta.
Joukkue nousee liigassa uudella kokoonpanolla. Suurimmaksi osaksi voittoputki johtuu siitä, että osa vastustajista ei suostu pelaamaan homoja vastaan. Ottarin vanha joukkue on samaan aikaan kärsinyt tappioita ja he haluaisivat hänet takaisin. Tarina huipentuu amatöörien ja ammattilaisten näytösotteluun joka pelataan Gay Pride -päivänä.
Näyttelijöitä.
Lähde:
Ammunta kesäolympialaisissa 1952

Helsingin kesäolympialaisissa 1952 Ammunta oli mukana kymmenettä kertaa olympiatasolla. Helsingissä ammunnassa kilpailtiin seitsemässä eri lajissa.
Kilpailuihin osallistui ennätykselliset 218 ampujaa 44 maasta. Malmin ampumaradan vaikeista tuuliolosuhteista huolimatta kilpailut olivat korkeatasoiset, sillä Helsingissä ammuttiin muutama maailmanennätyskin.
Ammuntaa on pidetty yleensä kokeneempien urheilijoiden lajina, mutta Helsingissä moni nuori urheilija oli palkintopallilla. Haulikkoammunnan voitti vasta 17-vuotias kanadalainen George Genereux ja tämän ikätoveri Szilard Kun oli hopealla kuvioammunnassa. Vapaakiväärin voittaja Anatoli Bogdanov oli hänkin vasta 20-vuotias.
Kilpailutapahtumat.
Ensimmäinen Helsingin ammunnan kultamitalisti oli yhdysvaltalainen Huelet Benner vapaapistoolissa. Vain kaksi viikkoa aikaisemmin maailmanmestaruuden voittanut ja Lontoon olympialaisten voittoa puolustanut ruotsalainen Torsten Ullman jäi vasta kuudenneksi kymmenen pisteen päähän Benneristä. Haulikkoammunnassa yllätysvoittajaksi nousi viimeisten 25 kiekon aikana kanadalainen George Genereux, joka ampui alas kaikki 25 kiekkoa. Ennen viimeistä sarjaa johtanut ruotsalainen Hans Liljedahl sai alas vain 21 kiekkoa ja putosi kolmanneksi. Tämän maanmies Knut Holmqvist oli vielä tasoissa Genereux'n kanssa toiseksi viimeisellä kiekolla, mutta ammuttuaan hudin Holmqvist jäi hopealle.
Vapaakiväärissä Sveitsin Robert Bürchler oli paras sekä makuu- että polviasennolta, mutta jäi yhteistuloksissa Neuvostoliiton Anatoli Bogdanovin taakse toiseksi. Bogdanov oli pystyasennossa omaa luokkaansa ja voitti Bürchlerin yhteistuloksissa kolmella pisteellä. Vapaapistoolin kuvioammuntaa johti ensimmäisen päivän jälkeen yhdysvaltalainen William McMillan ja Lontoossa neljä vuotta sitten kultaa voittanut Unkarin Károly Takács oli viidentenä kolmen pisteen päässä. Toisena päivänä Takács kuitenkin oli kärkiampujista varmin ja nousi kullalle. Toinen unkarilainen Szilard Kun oli toisen päivän paras ja nousi jaetulle toiselle sijalle Romanian Gheorghe Lichiardopolin kanssa. Kun voitti hopeamitalin toisen lisäammunnan jälkeen.
Hirviammunnassa oli vähiten osallistuja ja sen voitti selvästi norjalainen maailmanmestari John Larsen. Pienoiskiväärin makuuammunnassa Romanian Iosif Sîrbu ja Neuvostoliiton Boris Andrejev ampuivat täyden 400 pisteen tuloksen. Romanialainen voitti kultaa, sillä hänen laukauksistaan 33 osui sisimpään renkaaseen, kun Andrejevin laukauksista sinne osui 28.
Pienoiskiväärin makuuammunnasta lähdettiin kilpailemaan asentojen kokonaiskilpailun voitosta. Polvelta suomalainen Vilho Ylönen ampui maailmanennätyksen 394 ja siirtyi kärkeen kokonaistilastoissa. Pystyasennossa norjalainen Erling Asbjørn Kongshaug nousi tasapisteisiin. Kongshaugin voitti varmistui vasta tunnin kestäneen tarkastuslaskennan jälkeen. Yleisradiossa ehdittiin soittamaan jo "Porilaisten marssi" Ylösen voiton kunniaksi. Lontoossa ja neljä vuotta myöhemmin Melbournessa Ylönen olisi voittanut suuremmalla kymppien määrällä. Helsingissä voiton ratkaisi kuitenkin napakymppien määrä, joka oli Kongshaugilla suurempi.
Adrián Rodríguez

Adrián Rodríguez Moya (s. 28. marraskuuta 1988 Cornellà de Llobregat, Barcelonan maakunta, Espanja) on espanjalainen näyttelijä ja laulaja. Hänen merkittävimpiä roolejaan on David (lempinimeltään DVD) televisiosarjassa "Serranon perhe".
Rodríguezin isä on nimeltään Antonio ja äiti Ana; hänellä on myös pikkusisko Sara. Hän on laulanut neljävuotiaasta ja rullalautaillut kahdeksanvuotiaasta lähtien.
Rodríguez oli osa yhtyettä Santa Justa Klan (SJK), johon kuuluivat niin ikään "Serranon perheessä" näytelleet Natalia Sánchez (Teté), Víctor Elías (Guille) ja Andrés de la Cruz (Boliche). Yhtye on kuitenkin jo lopettanut.
Diskografia.
Osana Santa Justa Klan (SJK) -yhtyettä:
Peter T. King

Peter T. King (s. 5. huhtikuuta 1944 New York) on republikaanipuolueen kongressiedustaja New Yorkin osavaltiosta. Hänet valittiin edustajainhuoneeseen ensimmäisen kerran tammikuussa 1993 alkaneelle kaudelle ja hän on tästä lähtien työskennellyt edustajainhuoneessa yhtäjaksoisesti. Edustajainhuneessa hän on toiminut kahdesti kotimaanturvallisuudesta vastaavan komitean puheenjohtajana, ensin 109. (2005–07) ja myöhemmin 112. (2011–13) kongressissa.
King on koko toimikautensa ollut IRAn kannattaja. Hän suostutteli presidentti Bill Clintonin myöntämään viisumin Sinn Féinin johtaja Gerry Adamsille. 1998 King oli yksi harvoista republikaaneista, jotka äänestivät Clintonin erottamista vastaan. Hän kannattaa Irakin sotaa.
Yhdystie 1452

Yhdystie 1452 eli Vähänummentie on Järvenpään pohjoinen ohikulkutie. Tie kulkee Vanhan Lahdentien ja Jokelantien välillä. Tie kulkee kokonaisuudessaan Järvenpään kaupungin alueella lukuun ottamatta Purolan rautatiesillan jälkeistä kilometrin osuutta Tuusulassa. 
Tietä on suunniteltu jatkettavaksi Hämeentielle. Linjaus seurailisi Vanhakylän koulutietä.
Jerome Young

Jerome Young (s. 14. elokuuta 1976 Clarendon Parish, Jamaika) on yhdysvaltalainen entinen 400 metrin juoksija.
Jamaikalaissyntyinen Young sai Yhdysvaltain kansalaisuuden vuonna 1995. Hän sijoittui Ateenan MM-kisoissa 1997 400 metrillä viidenneksi ajalla 44,51 ja oli voittamassa samoissa kisoissa MM-kultaa 4 x 400 metrin viestijuoksussa. Seuraavana vuonna hän juoksi GP-finaalissa sekä yleisurheilun maailmancupissa toiseksi. Hän oli mukana voittamassa maailmancupissa pitkää viestiä. Sevillan MM-kisoissa 1999 hän sijoittui 400 metrillä neljänneksi ajalla 44,36. Young kärähti dopingista kesällä 1999, mutta Yhdysvaltain yleisurheiluliiton vetoomuslautakunta antoi hänelle kilpailuluvan seuraavana kesänä. Young juoksi Sydneyn olympialaisissa pitkän viestin alku- ja välierissä. Yhdysvallat voitti loppukilpailussa, jossa Young ei ollut mukana, olympiakultaa, mutta kun doping-käry tuli julkisuuteen, Young menetti olympiakultamitalinsa.
Young oli vuoden 2000 GP-finaalissa neljäs. Seuraavana vuonna hän juoksi Edmontonin MM-kisoissa pitkän viestin alkuerissä. Yhdysvallat voitti loppukilpailussa MM-kultaa. Birminghamin sisäratojen MM-kisoissa 2003 Young oli mukana voittamassa viestikultaa. Myöhemmin samana vuonna hän voitti MM-kultaa Pariisin ulkoratojen MM-kisoissa henkilökohtaisella matkalla. Hän oli mukana viestijoukkueessa, joka juoksi maaliin kilpailun ensimmäisenä, mutta hylättiin myöhemmin joukkuetoveri Calvin Harrisonin kärähdettyä dopingista. Young voitti kauden lopussa ajalla 45.04. Hän kärähti seuraavana vuonna EPO:sta ja sai elinikäisen kilpailukiellon.
Myöhemmin Young myönsi käyttäneensä urheilu-uransa aikana muun muassa kasvuhormonia ja EPOa. Yhdysvaltain antidopingtoimikunta hylkäsi kesäkuussa 2008 kaikki Youngin tulokset ja saavutukset vuoden 1999 alusta lähtien. Näin hän menetti muun muassa Pariisin MM-kisojen 400 metrin kultamitalinsa.
Kehlsteinhaus

Kehlsteinhaus (tunnetaan myös nimellä "Kotkanpesä") on Saksan kansallissosialistisen työväenpuolueen vuonna 1939 Adolf Hitlerille 50-vuotislahjaksi rakennuttama loma-asunto Berchtesgadenin lähistöllä Saksan Alpeilla.
Historia.
Kehlsteinhausin rakennuttamisesta keskusteltiin ensimmäisen kerran huhtikuussa 1937. Valtakunnansihteeri Martin Bormannin esittämä aikataulu oli todella tiukka, sillä rakennuksen tuli olla valmis Hitlerin 50-vuotissyntymäpäivänä 20. huhtikuuta 1939. Työt aloitettiin vielä vuoden 1937 aikana. Kehlsteinvuorelle ei kulkenut teitä, eikä siellä ollut ennestään rakennuksia, joten rakennustyöt jouduttiin aloittamaan aivan perusteista.
Vuorelle vievä tie oli aikanaan todella vaativa rakennusprosessi. Fritz Todtin valvonnassa tehty tie oli lopulta 6,5 kilometriä pitkä, eikä siinä ole kuin yksi neulansilmämutka. Kaikki rakennusmateriaali jouduttiin viemään vuorelle vaikeissa olosuhteissa, ja talvisin työ oli hidasta. Tien piti alkuperäissuunnitelmien mukaan jatkua huipulle asti, mutta lopulta päädyttiin toiseen ratkaisuun. Tie pyrittiin saamaan mahdollisimman huomaamattomaksi, mutta huippu oli puurajan yläpuolella. Tien loppuosuus olisi ollut näin todella helppo nähdä alhaalla olevasta laaksosta. Lopulta päädyttiin siihen, että vuoren huipulle pääsisi sen sisällä kulkevan hissin avulla.
Huolimatta vaikeista olosuhteista Kehlsteinhaus oli valmis jo vuoden 1938 lopulla huomattavasti aikatauluaan edellä. Sen rakentamiseen kului noin 34 miljoonaa Reichsmarkia. Sen rakentamiseen uskotaan osallistuneen yli 3 500 työntekijää. Työ oli hyvin palkattua, mutta se oli myös vaarallista. Kehlsteinhausin rakennustöissä kuoli kahdeksan työntekijää; heistä viisi kuoli 10. syyskuusta 1937 tapahtuneessa maanvyörymässä.
Hitler vieraili Kehlsteinhausilla ensimmäisen kerran 16. syyskuuta 1938. NSDAP esitteli sen hänelle virallisesti hänen 50-vuotispäivänään. Hitler teki Kehlsteinhausiin vain 14 vierailua vuosien 1938–1940 aikana. Viimeisen kerran hän kävi siellä 17. lokakuuta 1940. Hitler tapasi Kehlsteinhausissa muun muassa Ranskan suurlähettilään André François-Poncet’n. Eva Braun järjesti siellä 3. kesäkuuta 1944 siskonsa Gretlin ja SS-kenraali Hermann Fegeleinin häävastaanoton. Hitler ei itse pystynyt osallistumaan tilaisuuteen sotatilanteen takia.
Kehlsteinhaus säästyi sodan aikana ja sen jälkeen. Obersalzbergiin tehtiin ilmahyökkäys huhtikuussa 1944, mutta Kehlsteinhaus säilyi vahingoittumattona, koska se sijaitsi sen verran kaukana Obersalzbergin rakennuskompleksista. Se oli kuitenkin vuonna 1952 merkitty tuhottavaksi alueen muiden vanhojen natsirakennusten mukana. Aluepresidentti Karl Theodor Jacobin väliintulo esti kuitenkin rakennuksen tuhoamisen ja se palautettiin Baijerin osavaltiolle samana vuonna.
Kotkanpesä on nykyään museoitu ja siellä toimii ravintola. Hyvällä säällä voi talolta nähdä esimerkiksi Salzburgin kaupunkiin Itävaltaan. Myös näkymä vieressä sijaitsevalle Königsseelle on upea. Kehlsteinhausissa vierailee vuosittain turisteja kaikkialta maailmasta. Paikalle pääsee nykyisin bussilla, jalkaisin tai helikopterilla.
Wet lease

Wet lease on ilmailuliiketoiminnan muoto, jossa lentoyhtiö vuokraa toiselle lentoyhtiölle lentokoneen, lentokoneen miehistön, teknisen henkilökunnan, lentokoneen huollon ja täyden vakuutusturvan lentoyhtiölle. Tämän vastakohta on "dry lease", jossa vuokrauksen kohteena on pelkkä lentokone. 
Lentoyhtiöt tyypillisesti vuokraavat kalustoa wet lease -sopimuksilla erityisesti kausittaisten kysyntähuippujen ja huoltohuippujen aikana.
Baronetti

Baronetti on brittiläinen perinnöllinen ritarinarvo, jonka Englannin kuningas Jaakko I perusti vuonna 1611. Baronetti ei kuulu ylhäisaateliin eli pääreihin. Baronetit voivat käyttää nimensä edessä "Sir"-arvonimeä kuten ritaritkin. Baronetti on Sukkanauharitarikuntaa ja Ohdakeritarikuntaa lukuun ottamatta kaikkia ritarinarvoja korkeampi. 
Vuoden 1965 jälkeen on perustettu vain yksi uusi baronetinarvo. Sen sai Margaret Thatcherin puoliso Sir Denis Thatcher.
Unkarilainen puolustus

Unkarilainen puolustus on shakkiavaus, joka alkaa siirroilla
codice_1
Se on saanut nimensä Pariisin ja Budapestin välisestä kirjepelistä, joka pelattiin vuosina 1842–1845. Unkarilainen puolustus johtaa usein solidiin asemaan mustalla. Muutamat suurmestarit ovat pelanneet sitä ja saaneet vahvan puolustusaseman.
Valkoisen kolmannen siirron jälkeen mustalle on vielä mahdollista pelata seuraavia pelejä:
Italialainen peli
codice_2
Evansin gambiitti
codice_3
Preussilainen peli
codice_4
Siirtymällä unkarilaiseen puolustukseen siirrolla 
codice_5
musta välttää näiden pelien monimutkaisuudet. Valkealla on kuitenkin avauksessa tilaetu ja paremmat mahdollisuudet kehitykseen, joten mustan tulee varautua puolustautumaan ahtaassa asemassa.
Muunnelmia.
Valkean paras vastaus mustan siirtoon on 4. d4, josta voi seurata esimerkiksi seuraavia jatkoja:
4...exd4 jatkot.
Valkean paras vastaus mustan siirtoon on 4.d4, jolloin 4…exd4 5.Rxd4 muuttaa pelin Skotlantilaiseksi peliksi, joka antaa valkealle tilaa. 
codice_6 "(Skotlantilainen peli)"
Heikompi on 5.c3?!, jolla valkea toivoo jatkoa 5…dxc3? 6.Dd5!; jolloin mustan pitää pelata 6…Rh6 7.Lxh6 0-0 pysyäkseen pelissä mukana.
codice_7
Kuitenkin 5…Ra5! pakottaa valkean luopumaan lähettiparista siirrolla 6.Dxd4 tai uhraamaan sotilaan. 
codice_8
Näiden 4...exd4 jatkojen sijaan mustan tulisi yrittää pitää painostusta keskustassa siirrolla 4...d6. Valkean on tällöin valittava suunnitelma, jonka tulisi tarpeeksi suojella hienoista etua. 
4...d6 jatkot.
Valkea voi yksinkertaistaa peliä hieman parempaan loppupeliin siirroilla 5.dxe5 dxe5 
codice_9
5...Rxe5? 6.Rxe5 dxe5 7.Dh5! ja valkea haarukoi e5 ja f7 sotilaat voittaen sotilaan.) 6.Dxd8+ Lxd8 7.Rc3 Rf6. 
codice_10
Valkea voi myös sulkea keskustan siirroilla 5.d5 Rb8, jota seuraa Ld3 ja kuningatar-puolen laajeneminen c4 avulla seurauksena asema, joka muistuttaa vanhaintialaista puolustusta. 
codice_11
Siirrolla 5.Rc3 valkea voi pitää jännitystä yllä keskustassa ja saada aktiivisen upseeripelin.
codice_12
Ammunta kesäolympialaisissa 1896

Vuoden 1896 kesäolympialaisten ammunnassa kilpailtiin viidessä eri lajissa. Lajeja olivat pistoolissa 25 m palvelusrevolveri, 25 m olympiapistooli ja 30 m vapaapistooli. Kiväärissä kilpailtiin 200 m sotilaskiväärissä ja 300 m vapaakiväärin moniasentokilpailussa. Kilpailupaikkana kaikissa kilpailuissa toimi Kallitheaan erityisesti olympialaisia varten rakennettu ampumarata.
Bellin halvaus

Bellin halvaus (Bellin pareesi, kasvohalvaus) on äkisti puhkeava kasvohermon halvaus, jossa nähdään kasvojen toispuolinen halvaus. Se on yleisin (&gt;80%) akuutin mononeuropatian aiheuttaja, ja arviolta jopa yksi 65:stä ihmisestä sairastuu elinaikanaan. Bellin halvausta esiintyy yhtä yleisenä sekä miehillä että naisilla, enimmäkseen 15–45-vuotiailla. Raskaana olevilla naisilla riskin on havaittu olevan kohonnut.
Bellin halvaus on nimetty professori Charles Bellin mukaan.
Etiologia.
Bellin halvauksen syytä ei tunneta tarkoin, mutta nykyään sen on ymmärretty liittyvän herpes simplex -virusinfektioon. Toiseen, vakavampaan kasvohermohalvaukseen, Ramsay-Hunt -oireyhtymään sairastumiselle altistavat ainakin vyöruusu eli herpes zoster ja borrelioosi. Jos halvaus on täydellinen ja potilas on kykenemätön sulkemaan silmäänsä tai liikuttamaan suutaan sairaalla puolella, tautia saatetaan lääkitä kortikosteroideilla.
Diagnoosi.
Bellin halvaus on poissulkudiagnoosi. Korvatulehdus, sylkirauhasen sairaudet, borrelioosi ja Ramsay-Huntin oireyhtymä on suljettava pois. Eräitä, yleensä Bellin halvauksen poissulkevia piirteitä ovat:
Toistuvat halvaukset, hitaasti etenevä halvaus ja kasvojen nykiminen. Bellin halvauksen alku on hyvin äkillinen, yleensä kaikki oireet ilmaantuvat 24 tunnin kuluessa. Joillain potilailla esiintyy myös korvakipua. Bellin pareesi on perifeerisenä kasvohalvauksena koko kasvopuoliskon halvaus, pelkkä suupielen roikkuminen viittaa aivoperäiseen syyhyn, esimerkiksi aivoverenkiertohäiriöön.
Hoito.
Suurin osa Bellin halvauksen saaneista toipuu ennalleen viikkojen kuluessa. Avoimeksi jäävää silmää kostutetaan silmätipoilla. Potilaille ohjeistetaan usein kasvolihasten jumppaa nopeuttamaan paranemista. Varhaisessa vaiheessa aloitetulla kortikosteroidilääkityksellä voidaan myös auttaa taudin paranemisessa. Joillakin toipumisprosessi saattaa olla huomattavasti hitaampi; osalla toipuneista sairastettu Bellin halvaus aiheuttaa kroonisia komplikaatioita, kuten kasvojen epämuodostuman tai ageusian eli makuaistin menetyksen.
Tunnetuimpiin Bellin halvaus -potilaisiin kuuluu Kanadan pääministeri Jean Chrétien, jonka kasvot jäivät nuoruudessa taudin johdosta pysyvästi vasemmanpuoleiseen halvaukseen.
Kiira (etunimi)

Kiira on suomalainen naisen etunimi. Kiira on samaa alkuperää kuin kansainvälisemmät nimet Kira ja Kyra, joita myös käytetään Suomessa.
Nimen eri muodoista Kiraa käytetään etenkin venäjänkielisissä, Kyraa englanninkielisissä maissa. Kaikki kolme muotoa ovat feminiiniversioita persialaisesta miehen etunimestä Kûrush. Kûrush saattaa merkitä "kauaskatseista", tai nimi voi olla johdos "aurinkoa" merkitsevästä persian sanasta "khur". Nimen kreikkalainen versio Kyros (Κυρος) puolestaan saattaa liittyä kreikan "valtiasta" merkitsevään sanaan "kyrios" (κυριος).
Elokuuhun 2025 mennessä Suomessa on rekisteröity noin 1 820 Kiira-nimen saanutta naista. Kira-nimi puolestaan on annettu noin 1 570 naiselle ja alle 20 miehelle, Kyra vain muutamalle kymmenelle. Vuodesta 2015 lähtien Kiiran nimipäivä on ollut 12. elokuuta. Vuonna 2025 lisättiin samalle päivälle suomenkieliseenkin kalenteriin muoto Kira, joka ennestäänkin on esiintynyt Suomen ruotsinkielisessä kalenterissa.
Vanhaintialainen puolustus

Vanhaintialainen puolustus on shakkiavaus, joka alkaa siirroin
codice_1
Avaus eroaa kuningasintialaisesta puolustuksesta mustan kehittäessä lähetin e7-ruutuun verrattuna fianchetton g7-ruutuun.
Jatkossa valkea kehittää normaalisti jommankumman ratsuistaan peliin.
Muunnelmia.
Päämuunnelma
codice_2
Janowskin muunnelma
codice_3
Ponzianin avaus

Ponzianin avaus on shakkiavaus
codice_1
Se on nimetty Domenico Lorenzo Ponzianin mukaan, joka analysoi sitä vuonna 1769. Myöhemmin se oli Howard Stauntonin suosiossa. Nykyään avausta pelataan harvoin taitavien pelaajien kesken, koska mustalla on monia keinoja tasoittaa peli.
Kolmannella siirrolla valkea valmistelee siirtoa d4, joka loisi vahvan keskustan. Se on looginen tähtäin ja samaa taktiikkaa näkee italialaisessa pelissä ja espanjalaisessa pelissä. Kuitenkin 3.c3 on hieman ennenaikainen, koska se vie luonnollisen ruudun kuningatarratsulta ja se ei auta valkeaa estämään mustaa saamaan jalansijaa keskustasta. Toisin kuin italialaisen puolustuksen d4, tuleva valkean d4 ei hanki tempoa.
codice_2
codice_3 "Caron muunnelma"
codice_4 "Steinitzin muunnelma"
codice_5 "Leonhardin muunnelma"
codice_6
codice_7 "Ponzianin vastagambiitti"
codice_8 "Jänischin vastagambiitti"
codice_9 "Jänischin vastagambiitti ja mahdollinen jatko"
Muunnelmia.
Mustan aggressiivisin vastaus on 3...d5, hyökäten keskustaan. Mustalla pelaavat, joille siirto on vieras, tulisi olla varuillaan 4.Da4 jälkeen ja pelata jonkun seuraavista siirroista: 4...f6 (Steinitzin muunnelma) tai varautua uhraamaan sotilas 4...Ld7 (Caron muunnelma) tai 4...Rf6 (Leonhardin muunnelma). Jos valkea pelaa 4.Lb5 pelistä tulee terävä molemmin puolin.
Ponzianin vastagambiitti (3...f5) on toinen mustan aggressiivinen vastaus. Avaus muistuttaa Latvialaista gambiittia.
Mustan turvallisin vastaus on 3...Rf6 (Jänischin muunnelma). Peli voi jatkua siirroilla 4.d4 Rxe4 5.d5 Re7 6.Rxe5 Rg6.
NZXT

NZXT on vuonna 2004 perustettu yhtiö, joka valmistaa tietokoneen koteloita, emolevyjä, jäähdyttimiä ja tuulettimia, RGB-Ledejä, virtalähteitä ja muita tarvikkeita erityisesti pelaajille.
Kotelot.
NZXT valmistaa erilaisia koteloita erityisesti pelaajille. Nykyiset valikoimat sisältävät ns. "Classic Seriesit" ja "Crafted seriesit".
Turun Messut

Turun Messut on Turussa järjestettävä messutapahtuma. Tapahtuma järjestettiin ensimmäisen kerran vuonna 1929, ja ne ovat nykyisin Suomen suurimmat yleismessut. Vuonna 2004 messuilla kävi noin 40 000 vierailijaa. Vuoden 2007 messuilla oli neljäsataa näytteilleasettajaa.
Messut järjestetään Artukaisten kaupunginosassa sijaitsevassa Turun Messu- ja Kongressikeskuksessa.
Jacques Freitag

Jacques Freitag (11. kesäkuuta 1982 – 2024) oli eteläafrikkalainen korkeushyppääjä.
Freitag kävi koulua Pretoriassa. Hänen äitinsä voitti 1973 Etelä-Afrikan mestaruuden korkeushypyssä. Freitag voitti 1999 Bydgoszczissä alle 18-vuotiaiden maailmanmestaruuden tuloksella 216 cm. Seuraavana vuonna hän voitti Santiago de Chilessä alle 20-vuotiaiden MM-kultaa hypättyään 224 cm. Hän karsiutui Edmontonin MM-kisoissa 2001 ja loukkasi nilkkansa heinäkuussa 2002, jonka jälkeen vamma operoitiin Suomessa. Hän palasi radoille huhtikuussa 2003. Pariisin MM-kisoissa myöhemmin samana vuonna hän voitti maailmanmestaruuden tuloksella 235 cm. Kauden lopussa hän hyppäsi neljänneksi. Seuraavana vuonna hän karsiutui Ateenan olympialaisissa. Myös Helsingin MM-kisoissa 2005 hän karsiutui. Myöhemmin samana vuonna hän sijoittui kuudenneksi .
Kuolema.
Freitag löytyi ammuttuna Pretoriasta maanantaina 1. heinäkuuta 2024. Hän oli ollut kateissa yli kaksi viikkoa. Viimeinen näköhavainto hänestä oli 17. kesäkuuta hänen noustua tuntemattoman miehen kyytiin äitinsä asunnolta Bronkhorstspruitissa.
Anna Abreu (albumi)

Anna Abreu on Anna Abreun 22. elokuuta 2007 julkaistu esikoisalbumi. Albumia myytiin heti ilmestymispäivänään yli 25 000 kappaletta, joka oikeutti kultalevyyn. 27. elokuuta 2007 levyn tiedotettiin ylittäneen jo platinalevyrajan, kun sitä oli myyty yli 30 000 kappaletta. Yhteensä levyä on myyty yli 86 000 kappaletta.
Suomen virallisella albumilistalla albumi nousi heti julkaisuviikollaan listan kärkeen. Yhteensä se oli albumilistalla 38 viikkoa ja vielä 20 viikkoa mid-pricelistalla.
Albumi toi Abreulle viisi Emma-ehdokkuutta vuonna 2008. Ehdokkuuksista Abreu voitti vuoden naissolistin palkinnon.
Lamu (saari)

Lamu on saari Kenian rannikolla Lamu piirikunnan Lamun saaristossa. Saari on 18 kilometriä pitkä ja 8 kilometriä leveä. Saaren itärannalla sijaitsevan Lamun kaupungin vanhakaupunki kuuluu Unescon maailmanperintöluetteloon.
Maantiede.
Lamu sijaitsee Kenian rannikolla Itä-Afrikassa noin 240 kilometriä Mombasan kaupungista koilliseen.
Lisäksi saarella on kolme kylää:
Historia.
Lamun saaristo mainitaan mahdollisesti antiikin kreikkalaisessa teoksessa "Periplus Maris Erythraei" nimellä "Pyralae"-saaret. Saarien sanottiin olevan egyptiläisten ja arabikauppiaiden tukikohta. Varhaisimmat arkeologiset todisteen vakinaisesta asutuksesta paikalta ovat kuitenkin vasta 1200-luvulta ja ensimmäiset luotettavat historialliset lähteet ovat 1400-luvulta.
1500-luvulta lähtien Lamu vaihtoi hallitsijaa useampaan otteeseen. Vuosien 1506 ja 1698 välillä sitä hallitsivat portugalilaiset. Vuonna 1585 sitä hallitsi hetken aikaa turkkilainen emiiri Ali Bei, jonka portugalilaiset syrjäyttivät kuitenkin jo vuonna 1587. Omanin vallattua Mombasan vuonna 1698 myös Lamu oli muodollisesti heidän alaisuudessaan. Todellisuudessa omanilainen hallinto saapui kuitenkin vasta 1800-luvun alussa. Lamusta tuli tärkeä norsunluun ja orjien kauppapaikka.
Lamun merkitys alkoi hiljalleen vähetä, kun Mombasan satama on kasvanut. 
2010-luvulla turismi on taantunut levottomuuksisien vuoksi.
Väestö.
Lamun saarella puhutaan swahilin kielen kiamun ("kiAmu") murretta, jota puhutaan myös osissa läheistä mantereen rannikkoa.
Wintersun (albumi)

Wintersun on metalliyhtye Wintersunin ensimmäinen studioalbumi. Siitä on julkaistu kolme versiota: alkuperäinen eurooppalaisjulkaisu, kolme bonuskappaletta sisältävä Japanissa julkaistu versio ja bonus-DVDn sisältävä "Wintersun – Tour edition". Albumin kannet ovat Kristian Wåhlinin (aka. Necrolord) suunnittelemat ja maalaamat.
Kappaleet.
Albumin kannen kappaleluettelossa "Starchildin" viittä osaa ei ole eroteltu, mutta kansivihkossa kappale on jaoteltu mainittuihin osiin. 
Wintersun: Special Tour Edition.
Digipak, jossa alkuperäinen levy sekä live-DVD (Tour edition, Live at Summer Breeze 2005).
Levy 1 (sama kuin "Wintersun")
Turun kirjamessut

Turun Kirjamessut (aik. Turun kansainväliset kirjamessut) on Turussa vuodesta 1990 alkaen vuosittain lokakuun alussa järjestetty messutapahtuma. Tapahtuma järjestetään Turun Messukeskuksessa. Tapahtuman alkuvuosista lähtien messujen yhteydessä on järjestetty lisätapahtumia, kuten esimerkiksi Turun Ruoka- ja Viinimessut, Tiedemessut sekä Levymessut. Kirjamessujen ohjelmajohtajana toimii huhtikuusta 2022 alkaen kirjailija Vilja-Tuulia Huotarinen. 
Historia.
Suomen ensimmäiset kirjamessut järjestettiin Turun konserttitalolla 29.–31. lokakuuta 1971, jolloin presidentti Kekkonen ja rouva Kekkonen toimivat tapahtuman suojelijoina. Messuilla oli näytteilleasettajina 13 kustannusliikettä, seitsemän kirjakauppaa, kirjasto ja Lounais-Suomen kirjailijat ry. Messuihin tutustui 5 500 kävijää. 
Vuodesta 1990 alkaen järjestetyn kirjamessutapahtuman ideoi Kari J. Kettula, joka toimi pitkään myös messujen ohjelmapäällikkönä. Helmikuussa 2012 messujen ohjelmapäällikkönä aloitti Jenni Haukio. Vuoden 2017 Kirjamessujen ohjelmapäällikköinä toimivat kirjailijat Tommi Kinnunen ja Salla Simukka. Haukion jäätyä äitiysvapaalle tammikuussa 2018 messujen ohjelmapäällikkönä toimi kirjallisuustoimittaja Seppo Puttonen.
Teemat.
Turun Kirjamessujen teemoittelu uudistui 2019. Pääteema oli syksyllä 2019 teatteri sekä ajankohtaisteemoina ilmastonmuutoksen kulttuurivaikutukset ja lukutaito. Koronapandemian vuoksi kirjamessuja ei järjestetty tapahtuman juhlavuonna 2020. Vuonna 2021 messujen poikkitaiteellisena pääteemana olivat musiikki ja auditiivinen kulttuuri; äänielementit ja -maailmat ympäristössämme sekä niiden vaikutukset elämään ja kulttuuriin. Ajankohtaisteemoja olivat tiedon murros ja hyvinvoinnin taito.
Palkintoja.
Turun Kirjamessut palkittiin yhdellä 13 tunnustuspalkinnosta suomalaisessa tapahtumamarkkinointialan Evento Awards -gaalassa huhtikuussa 2017.
Elsa Pataky

Elsa Pataky (oik. Elsa Lafuente Medianu, s. 18. heinäkuuta 1976 Madrid, Madridin maakunta, Espanja) on espanjalainen näyttelijä.
Tausta.
Patakyn isä Jose Francisco Lafuente on espanjalainen ja työskentelee biokemistinä, hänen äitinsä Cristina Medianu Pataky on Romaniasta kotoisin ja työskentelee tiedottajana. Hänen äitinsä vanhemmat ovat Unkarista ja Romaniasta. Hän puhuu sujuvasti espanjaa, ranskaa, englantia ja romaniaa. Taiteilijanimi Pataky tulee hänen äidinpuoleisen isoäitinsä nimestä. 
Ura.
Pataky opiskeli journalismia Universidad San Pablossa ja harrasti vapaa-ajallaan näyttelemistä Ángel Gutiérrezin johtamassa teatteriryhmässä. Opinnot jäivät, kun hän sai roolin lopulta suursuosioon nousseesta televisiosarjasta "Al salir de clase". Sarjan myötä hän sai ensimmäisen suuremman elokuvaroolinsa elokuvasta "El arte de morir", joka oli myös menestys. 
Sittemmin hän on näytellyt yli kymmenessä espanjalaisessa elokuvassa sekä muun muassa Ahmed Ahne -piirroshahmoon perustuvassa ranskalaiselokuvassa "Iznogoud". Hänellä oli myös sivuosa Samuel L. Jacksonin tähdittämässä elokuvassa "Snakes on a Plane". Pataky näytteli myös jonkin aikaa espanjalaisessa "Serranon perhe" -televisiosarjassa sijaisopettaja Raquelin osassa.
Yksityiselämä.
Pataky seurusteli amerikkalaisen näyttelijän Adrien Brodyn kanssa, mutta suhde päättyi vuonna 2008.
Elsa meni naimisiin australialaisen näyttelijän Chris Hemsworthin kanssa vuonna 2010. Heillä on kolme lasta, tyttö ja myöhemmin syntyneet kaksoispojat.
Pataky pitää laskettelusta, rullaluistelusta ja ratsastamisesta.
Trans-Atlantic Exoplanet Survey

Trans-Atlantic Exoplanet Survey, lyhyemmin TrES, on kolmen observatorion muodostama verkosto, joka pyrkii löytämään eksoplaneettoja havaitsemalla ylikulkuja, jotka syntyvät planeetan kulkiessa keskustähtensä editse. Ylikulku näkyy pienenä, tyypillisesti noin prosentin luokkaa olevana himmenemisenä tähden valokäyrässä. Projektin teleskoopit ovat melko pieniä, jolloin niissä on laaja kuvakenttä ja ylikulkujen havaitseminen on helpompaa. Tuotetun datan käsittely on automatisoitu, mikä mahdollistaa ylikulun havaitsemisen kuvakentässä olevien tuhansien tähtien joukosta.
TrES-projektiin kuuluvat teleskoopit ovat kaikki noin 10 cm:n peilillä varustettuja Schmidt-teleskooppeja. Niiden sijainnit ovat
Projekti on satojen mahdollisten (siis epävarmojen) havaintojen lisäksi löytänyt viisi kokonaan uutta planeettaa: TrES-1 (vuonna 2004), TrES-2 (2006), TrES-3 (2007), TrES-4 (2007) ja TrES-5 (2011).
Victor Sjöström

Victor David Sjöström (20. syyskuuta 1879 Silbodal, Värmlanti – 3. tammikuuta 1960 Tukholma) oli ruotsalainen elokuvaohjaaja ja näyttelijä. Hän ohjasi noin 50 elokuvaa, joista suurin osa on mykkiä. Hänen tunnetuin ohjaustyönsä lienee "Ajomies" vuodelta 1921. Näyttelijänä hän esiintyi ainakin 40 elokuvassa sekä lukuisissa teatterituotannoissa. Hänen viimeisiä elokuvaesiintymisiään oli professori Isak Borgin rooli Ingmar Bergmanin elokuvassa "Mansikkapaikka" vuonna 1957.
Sjöström työskenteli vuosina 1898–1899 Helsingissä Svenska Teaternissa sekä vuosina 1923–1930 Hollywoodissa, jossa hän ohjasi nimellä "Victor Seastrom" yhdeksän elokuvaa. Vuonna 1924 antamassaan haastattelussa Charles Chaplin ylisti Sjöströmiä maailman parhaimmaksi ohjaajaksi. Hän vieraili Suomessa näyttelijänä vielä vuonna 1958.
Elano

Elano Blumer (s. 14. kesäkuuta 1981 Iracemápolis, São Paulo) on brasilialainen jalkapalloilija. Hän edustaa Santosia, jonne siirtyi 2,9 miljoonalla eurolla Galatasaray SKsta talvella 2010. Galatasarayyn hän oli siirtynyt 8 miljoonan siirtosummalla Manchester Citystä kesällä 2009. Ennen Englantiin siirtymistään Elano pelasi FK Šah’tar Donetskissa ja Santos FC:ssä.
Elano edusti ensimmäisen kerran Brasiliaa maaottelussa tammikuussa 2004. Hän teki maaottelu-uransa kaksi ensimmäistä maalia 3–0-voittoon päättyneessä ystävyysottelussa Argentiinaa vastaan syyskuussa 2006. Kesän 2007 Copa América -turnauksessa hän pelasi neljä ottelua, muun muassa loppuottelun Argentiinaa vastaan, jossa hän syötti yhden Brasilian maaleista. Hän on mukana Brasilian joukkueessa Etelä-Afrikan MM-kilpailuissa 2010.
Olympiatuli

Olympiatuli on olympialaisten tunnus. Sen juuret juontavat Antiikin Kreikkaan, jossa tuli paloi soihdussa koko Olympian kisojen ajan. Olympiatulta kuljetetaan ennen olympialaisia yleensä pitkiä matkoja ennen kuin se päätyy isäntäkaupunkiin. 
Tuli sytytetään auringon avulla Olympian lehdossa Kreikassa sijaitsevalla Heran alttarilla useita kuukausia ennen kisoja, ja se kuljetetaan soihtuviestinä kisapaikalle. Yksi avajaisten kohokohdista on stadionin olympiatulen sytyttäminen. Barcelonassa 1992 tuli sytytettiin palavan nuolen avulla. Pekingissä 2008 tulen sytytti voimistelija Li Ning, joka nostettiin korkeuksiin vaijerien avulla.
Viestin ankkuriksi, joka sytyttää varsinaisen kisojen ajan palavan olympiatulen, valitaan yleensä joku isäntämaan maineikas urheilija. Esimerkiksi Helsingin olympialaisissa 1952 kunnian sai Paavo Nurmi.
Historia.
Alkuperä.
Antiikin Kreikassa harjoitettiin soihtujuoksua, jossa joukkueet kantoivat palavaa soihtua teitä ja katuja pitkin viestijuoksuna kohti maalia, joka yleensä oli jokin jumaluuden alttari. Soihdun sammuminen johti hylkäykseen. Soihtuviestissä ei kuitenkaan kilpailtu panhelleenisissä kisoissa kuten Olympian kisoissa vaan ainoastaan paikallisissa kilpailuissa. Tästä rituaalista arvellaan syntyneen paitsi nykyaikainen viestijuoksu, myös nykyaikaisten olympialaisten soihtuviesti. 
Nykyaikaisissa olympialaisissa.
Olympiatulen ensiesiintyminen uudenaikaisissa olympiakisoissa tapahtui Amsterdamin olympiakisoissa 1928. Olympiatulen kuljettaminen kisoihin tapahtui ensimmäisen kerran Berliinin olympialaisissa 1936. Leni Riefenstahlin elokuva "Olympia" dokumentoi soihdun matkan Kreikasta Berliiniin.
Vuoden 2008 soihtuviesti joutui useissa maissa protestien kohteeksi: soihtuviestiä häirittiin väkivaltaisesti ja soihtu jouduttiin välillä sammuttamaan. Mielenilmaukset kohdistuivat Kiinan ihmisoikeuspolitiikkaa kohtaan, erityisesti Tiibet-politiikkaa kohtaan. Kansainvälinen olympiakomitea joutui pohtimaan koko soihtuviestin lakkauttamista.
Olympiatuli on sään takia sammunut kaksi kertaa: vuonna 1976 Montrealissa kaatosade sammutti tulen kisojen aikana. Vuonna 2004 tuulenpuuska sammutti Ateenan olympiasoihdun. Pariisin kesäolympialaisissa 2024 olympiatuli sammutettiin jo avajaisissa soihtuviestin lopuksi. Tuileries’n puutarhassa kisojen ajan näkynyt valoinstallaatio saatiin aikaan led-valoilla ja vesisumuttimilla. Olympiatulesta luopumista perusteltiin ympäristösyillä.
Vuonna 1988 Soulissa avajaisissa lentoon lasketut rauhankyyhkyt lensivät liian läheltä olympiatulta ja osa niistä syttyi palamaan.
Cerbère

Cerbère on kunta Etelä-Ranskassa Pyrénées-Orientalesin departementissa. Kunta sijaitsee Espanjan vastaisen rajan tuntumassa Barcelona–Perpignan-radan varrella, samannimisen niemen pohjoispuolella. 
Cerbère ja vastaavasti rajan toisella puolella sijaitseva Portbou ovat Ranskan ja Espanjan erilaisten raideleveyksien vuoksi radalla matkaavien junien pakollisia junanvaihto- ja pysähtymispaikkoja. Vuosittain aseman ohittaa 15 000 junaa. 
Kunnan asukasluku on 1 487. Cerbèren mainitsee ensimmäisen kerran kirjallisessa lähteessä ensimmäisellä vuosisadalla roomalainen maantieteilijä Pomponius Mela.
Optical Gravitational Lensing Experiment

Optical Gravitational Lensing Experiment eli OGLE on Varsovan yliopiston johtama puolalainen projekti, joka etsii pimeää ainetta gravitaatiolinssi-ilmiön avulla. Vuonna 1991 käynnistynyt havaintoprojekti on saanut kuitenkin enemmän näkyvyyttä lukuisien eksoplaneettahavaintojensa ansiosta. Elokuuhun 2007 mennessä OGLE on löytänyt yhteensä yhdeksän planeettaa. OGLE-projektin löytämien planeettojen tunnus alkaa joko "OGLE-" tai "OGLE-TR-", joista jälkimmäinen viittaa ylikulkuhavaintoon (engl. "transit").
OGLEn pääasiallinen havaintopaikka on Las Campanasin observatorio Chilessä ja mukana ovat myös yhdysvaltalaiset Princetonin yliopisto sekä Las Campanasin observatoriota ylläpitävä Carnegie-instituutti.
Halvard Hanevold

Halvard Hanevold (3. joulukuuta 1969 – 3. syyskuuta 2019 Asker) oli norjalainen ampumahiihtäjä ja olympiavoittaja.
Hanevold saavutti ampumahiihdossa yhteensä 22 arvokisamitalia, joista yhdeksän henkilökohtaisilta matkoilta. Olympiakultaa hän voitti Naganon kisoissa 1998. Hän lähti 20 kilometrin matkalle kolmanneksi viimeisenä ja johti viimeiselle ampumapaikalle tullessaan selvästi. Siellä hän kuitenkin ampui toiseksi viimeisen laukauksensa ohi ja putosi 15 sekunnin päähän Italian Pier Alberto Carrarasta. Viimeisellä kahdella kilometrillä Hanevold hiihti tuon eron kiinni ja voitti 5,5 sekunnin turvin. Viestissä hän sai hopeaa ja sijoittui 10 kilometrillä kahdeksanneksi. 
Henkilökohtaisen maailmanmestaruuden Hanevold voitti 2003, silloinkin 20 kilometrin kilpailussa. Hän sijoittui vielä 39-vuotiaana sprintissä pronssille Pyeongchangin MM-kilpailuissa 2009.
Maailmancupissa Hanevold voitti yhdeksän osakilpailua, oli 14 kertaa toinen ja 17 kertaa kolmas. Cupin kokonaiskilpailussa hän sijoittui neljänneksi kausilla 1997–1998 ja 2003–2004. 
Hanevold lopetti uransa kauden 2009–2010 jälkeen.
Sommaren är kort

Sommaren är kort () on ruotsalaisen laulaja Tomas Ledinin esittämä kappale vuodelta 1982. Kappale nousi aikanaan monissa Euroopan maissa musiikkilistan kärkisijoille. 
Siitä tuli julkaisuvuonnaan kesähitti. Kappaletta soitetaan kesäisin usein myös Suomen radioissa, ja se nousikin ilmestyessään radiosoittolistan ensimmäiselle sijalle.
Kappaleesta on tehty suomenkielisia käännöskappaleita, jotka tunnetaan nimeillä "Kesä häviää", "Kesä lyhyt on" sekä "Kesä meni jo".
Vuonna 2009 kappale pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
Vuonna 2000 kappaleesta tehtiin uusintaversio "Sommaren är kort 2000".
Munkkihedelmäkyyhky

Munkkihedelmäkyyhky ("Ptilinopus monacha") on hedelmäkyyhkyjen sukuun kuuluva kyyhkylintu. Lajin nimesi ja kuvaili Coenraad Jacob Temminck 1824.
Koko ja ulkonäkö.
Linnun pituus on vain noin 17 cm. Hedelmäkyyhkyjen suureen sukuun kuuluu 50 lajia.
Esiintyminen.
Laji on kotoperäinen Indonesiassa. Lajin kanta on vaarantunut elinympäristössä tapahtuneiden muutosten johdosta.
Elinympäristö.
Munkkihedelmäkyyhkyn elinympäristöä ovat trooppiset ja subtrooppiset alavat metsät, mangrovemetsät ja puutarhat.
Ravinto.
Laji syö pieniä öljypitoisia hedelmiä.
Vladimir Dratšov

Vladimir Petrovitš Dratšov (, , s. 7. maaliskuuta 1966 Petroskoi, Venäjän SFNT, Neuvostoliitto) on entinen ampumahiihtäjä, lajin nelinkertainen maailmanmestari. Hän edusti huippuvuosinaan Venäjää ja myöhemmin Valko-Venäjää.
Dratšov saavutti ampumahiihdossa yhteensä 13 arvokisamitalia, joista neljä tuli henkilökohtaisilta matkoilta. Hän voitti maailmanmestaruuden 10 kilometrillä 1996, takaa-ajossa 1998 sekä viestissä 1996 ja 2000. Olympiakisoissa hän sai kaksi viestimitalia.
Ampumahiihdon maailmancupin kokonaiskilpailun Dratšov voitti kaudella 1995–1996 ja edustaessaan jo Valko-Venäjää sijoittui toiseksi kaudella 2002–2003.
Rio (suomalainen yhtye)

Rio (myöhemmin Riot) oli 1990-luvulla toiminut suomalainen yhtye. Yhtyeessä toimineet laulajat olivat Markku Tommila, Hannu Perälä, Timo Niemi ja Kustaa Kantelinen. 
Yhtye osallistui Suomen Eurovision laulukilpailujen karsintoihin vuonna 1994 kappaleella "Rakkauden tiellä", joka sijoittui karsinnassa sijalle 5. 
Yhtye oli mukana myös MTV3:n Syksyn Sävel -laulukilpailussa vuonna 1994, kappaleella "Andorra".
Estanislau da Silva

Estanislau da Conceição Aleixo Maria da Silva (s. 4. elokuuta 1952) on itätimorilainen poliitikko ja FRETILINin jäsen. Hän oli pääministerinä toukokuusta elokuuhun 2007.
Da Silva liittyi FRETILINin 1974 ja oli maapaossa Indonesian miehityksen aikana aluksi Mosambikissa, sitten Portugalissa ja Australissa, ennen kuin palasi Timorille 1999.
Itä-Timorin itsenäistyttä hänet nimitettiin ensimmäiseksi maatalousministeriksi 2002. Varapääministerinä hän seurasi José Ramos Hortaa, kun tämä valittiin presidentiksi toukokuussa 2002.